stanford-oval/wikipedia huggingface dataset:
I Will Survive
הפקה

על פי דינו פיקאריס, השיר לא עסק במערכות יחסים, אלא נכתב כאשר הוא פוטר מחברת התקליטים מוטאון יחד עם פרן. השניים פתחו חברת הפקה משלהם, וחיפשו "דיווה" שתשיר את השיר, ומצאו את גלוריה גיינור כשחברת התקליטים שלה, פולידור (Polydor), העסיקה את השניים כדי להקליט שיר אחר שלה, "Substitute". את "I Will Survive" הקליטו בתור ה-B-side. צוות ההפקה וגיינור סברו שהוא השיר הטוב מהשניים וצריך להיות ב-A-side, אבל נשיא חברת התקליטים לא הסכים, והתקליט יצא כמתוכנן באוקטובר 1978. "Substitute" הגיע למקום 109 במצעד הפזמונים. בינתיים, התחילו די ג'ייז במועדונים לנגן דווקא את "I Will Survive", ועד מהרה תחנות רדיו חיקו אחריהם. פולידור לבסוף הסכימה להוציא את השיר כסינגל, ובמרץ 1979 השיר העפיל למספר 1 במצעדים.
בביצועה של גיינור, השיר הוא על אישה שממשיכה הלאה ממערכת יחסים קשה, והוא הפך עד מהרה לשיר דגל פמיניסטי להעצמה נשית. מאוחר יותר, הוא אומץ גם על ידי הומואים וקהילת הלהט"ב באופן כללי באותו האופן. מכיוון שמילות השיר באנגלית אינן ממוגדרות, נעשה בנקל שימוש בשיר להתייחסות לכל מגדר, כדוגמת גרסת הקאבר של להקת קייק, בה שר גבר, כנראה לאישה.
זהו אחד משירי הדיסקו הידועים בכל הזמנים. בשנת 1979 הגיע למקום הראשון במצעד הבילבורד, ובשנת 1980 זכה בפרס גראמי לתקליט הדיסקו הטוב ביותר לשנת 1979, הפעם הראשונה והיחידה שניתן פרס בקטגוריה זו. לאחר הצלחתו בשנות השבעים הוקלט והושר פעמים רבות על ידי זמרים אחרים, ביניהם אריתה פרנקלין, גלדיס נייט, סלינה ודיאנה רוס. לשיר יש ביצועים לפחות ב-20 שפות, כולל ערבית. השיר ממשיך לככב במצעדי פזמונים בגרסאותיו השונות, ביניהן הגרסה של זמרת ה-R&B הלטיני, ספייר, שהגיע למספר 53 במצעד ב-1990, וגרסת הג'אז של שאנטיי סאבאג' משנת 2009 שהגיעה למספר 24 במצעד בילבורד האמריקאי, ולמספר 12 במצעד הסינגלים הבריטי. ב-2009, השיר "Hush Hush; Hush Hush" של הפוסיקט דולז שסימפל את השיר של גיינור הגיע למספר 73 בבילבורד, והשיר מתוכנית הטלוויזיה "Glee" שהוא מאשאפ של "I Will Survive" עם השיר בעל התמה הדומה של דסטיניז צ'יילד, "Survivor", הגיע למספר 11 בשנת 2011. השיר הוא גם אחד משירי הקריוקי המבוקשים ביותר, ונכלל על ידי VH1 ברשימת 100 שירי הריקודים הטובים ביותר מכל הזמנים.
בין השאר מבוצע השיר כאחד משירי הנושא בסרט הקאלט הלהט"בי "פריסילה מלכת המדבר". בגרסתו הספרדית, Resistiré, מסיים השיר את סרטו של פדרו אלמודובר, "קשור אותי! אהוב אותי!". בסרט איש על הירח (Man on the Moon), דמותו של ג'ים קארי, טוני קליפטון שר את השיר לקראת סוף הסרט, ובגברים בשחור 2 שר אותו פרנק הפאג. סרטים נוספים בהם בוצע השיר כוללים את ארבע חתונות ולוויה אחת, חופשיות על הבר, ומועדון האקסיות.
ב-1981 יצאה הזמרת קוני פרנסיס לסיבוב הופעות קאמבק, לאחר שרשרת טרגדיות אישיות. השיר הראשון ששרה בהופעתה היה "I Will Survive" (אני אשרוד) שהיווה הצהרה משמעותית. בשנת 2016, חיברה הזמרת גלוריה טרווי את השיר ביחד עם שירה "Todos Me Miran", לשיר אחד, אותו שרה בכמה מהופעותיה שנערכו באותה עת.
מילות השיר

הבית הראשון בשיר נפתח במילים:
| --- | --- |
   תחילה חששתי הייתי מאובן/ת מִפַּחַד.  כל הזמן חשבתי שלא אוכל לחיות בלעדיך לצידי. אבל אז בזבזתי לילות רבים כל כך במחשבות איך גרמת לי נזק ואני התחזקתי ולמדתי איך להסתדר...  — (מילות הבית הראשון, בתרגום חופשי) :    At first I was afraid I was petrified. Kept thinking I could never live Without you by my side. But then I spent so many nights Thinking how you did me wrong And I grew strong And I learned how to get along...  
והפזמון החוזר:
| --- | --- |
   אני אשרוד כל זמן שאדע איך לאהוב אדע גם איך לחיות, יש לי את כל החיים לחיות יש לי את כל האהבה שלי לתת ואני אשרוד...  — (פזמון השיר, בתרגום חופשי) :    I will survive  as long as I know how to love  I know I'll stay alive  I've got all my life to live  I've got all my love to give  And I'll survive...
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 35 |  |
הערות שוליים

↑  אורי קציר, השנים השחורות של קוני פרנסיס
↑  GloriaTreviVEVO (2016-08-15), Gloria Trevi - I Will Survive/Todos Me Miran (En Vivo/Medley), נבדק ב-2018-01-20
↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
| --- | --- |
בקרת זהויות :  MusicBrainz work: e4d2a903-6d6a-3c79-93e4-e9a4534ddc36
אנתוני ברג'ס

| --- | --- |

אנתוני ברג'ס, 1986
 לידה:  25 בפברואר 1917 הארפורהיי, הממלכה המאוחדת 
 פטירה:  22 בנובמבר 1993 (בגיל 76) לונדון, הממלכה המאוחדת 
 שם לידה:  John Anthony Burgess Wilson 
 מדינה:  הממלכה המאוחדת 
 לאום:  אנגלי
 מקום קבורה:  מונקו 
 שם עט:  Anthony Burgess 
 עיסוק:  סופר
 מקום לימודים:  Xaverian College, אוניברסיטת ויקטוריה של מנצ'סטר 
 שפות היצירה:  אנגלית 
 יצירות בולטות:  "תפוז מכני", "1985"
 תקופת הפעילות:  מ-1956 
 בן או בת זוג:  Liana Burgess (ספטמבר 1968–22 בנובמבר 1993) 
 פרסים והוקרה:  עמית הספרות (1991)  פרס הוגו להצגה הדרמטית (1972)  PEN/Ackerley Prize  פרס פרומתיאוס – היכל התהילה  מפקד מסדר האמנויות והספרות  עמית החברה המלכותית לספרות  פרס כריסטופר 
 
אנתוני ברג'ס (באנגלית: Anthony Burgess) הוא שם העט של ג'ון אנתוני ברג'ס וילסון (John Anthony Burgess Wilson;‏ 25 בפברואר 1917 – 22 בנובמבר 1993), סופר, משורר, מחזאי, בלשן, מתרגם ומבקר ספרות אנגלי.
קורות חייו

לאחר שנות לימודיו בבריטניה הועסק במשרד החוץ הבריטי והיה לנספח החינוכי מטעם שגרירות בריטניה במזרח הרחוק. בהשכלתו הוא מוזיקאי שאף הלחין מספר נעימות ידועות. כמו כן, רכש השכלה בתחום הספרות והבלשנות.
"תפוז מכני", ספרו הידוע ביותר של ברג'ס, יצא לאור בשנת 1962. הספר עובד לסרט מצליח בשם זה ב-1972.
עלילת הסיפור הושפעה מאונס שביצעו עריקים אמריקאים באשתו של הסופר ברג'ס בימי מלחמת העולם השנייה. המקרה אמנם מהווה סצנה ידועה ומפורטת להפליא בספר, בדמותו של אלכס – צעיר בן עשרה המספר את סיפורו וסיפור חבריו בשכונה בבריטניה. אך הסיפור הוא רובו ככולו פרי הדמיון, ומדובר בעלילה שהיא כביכול עתידנית.
בשנת 1978 הוציא ברג'ס ספר בולט נוסף בשם "1985". הספר בנוי משני חלקים: החלק הראשון הוא סדרה של מאמרים וראיונות (שבהם ברג'ס הוא הן המראיין והן המרואיין) הדנים בהיבטים שונים בספרו של ג'ורג' אורוול, "1984". החלק השני בספר הוא רומן שעלילתו מתרחשת בבריטניה ב-1985 (7 שנים בעתיד בעת שנכתב), שבו, בהתבססו על החברה הבריטית ועל העולם הסובב אותו ב-1978, הוא מנסה לתאר כיצד עשויה להיראות שנת 1985, אם תימשכנה מגמות מסוימות.
בשנות התשעים נתגלה במוחו של ברג'ס גידול ממאיר. באותה שנה כתב ברג'ס ארבעה ספרים שלמים מתוך מחשבה שלא ישרוד, ולכן בילה ברג'ס את שארית חייו עם אשתו האיטלקייה בנסיעות בעולם וכתיבה בתחום המחזאות.
ספריו בתרגום עברי

תפוז מכני, תרגם אהרן בר, הוצאת תמוז, תל אביב, 1973.
1985, תרגם אריה חשביה, הוצאת יתד, תל אביב, תש"ם 1980.
פודינג בייקוול

| --- | --- |
 מתכון מבוסס על פירורי לחם שניתן על ידי איזבלה ביטון
 
 מאכלים
 סוג:  פודינג, מזון 
 על שם:  דרבישר 
 מוצא:  אנגליה 
 מרכיבים עיקריים:  ריבה, flaky pastry, ביצה, ממרח שקדים 
 
פודינג בייקוול (באנגלית: Bakewell pudding) הוא קינוח אנגלי המורכב מבסיס מאפה "קשקשים" (באנגלית flaky pastry שהוא דומה יותר לבצק פילו מאשר לבצק עלים בשל הכנתו ללא כל שומן) עם שכבת ריבה שהועברה דרך נפה (מסננת) כדי שתהייה ללא גושים ומעליו מילוי עשוי ביצים ומשחת שקדים.
אטימולוגיה

התייחסויות לפודינג בייקוול מופיעות מוקדם יותר מהמונח טארט בייקוול, שנכנס לשימוש נפוץ רק במאה ה-20. ב-"Oxford Companion to Food" מאת אלן דיווידסון (אנ'), נטען שההתייחסות המוקדמת ביותר ל"פודינג בייקוול" מגיעה מ"המדריך לטבח ולעקרת הבית" (אנ') מאת מרגרט דודס (אנ'), שפורסם ב-1826. עם זאת, הדבר שגוי כיוון ששום מתכון ל"פודינג בייקוול" (או למעשה טארט בייקוול) לא הופיע במהדורת 1826. המתכון ל"פודינג בייקוול" הופיע רק במהדורת 1847.
היסטוריה

מוצאו של הפודינג בעיר בייקוול במחוז דרבישייר. מקורותיו של הפודינג אינם ברורים, אך סיפור נפוץ הוא שנוצר לראשונה בטעות בשנת 1820 (מקורות אחרים מציינים את 1860) על ידי גברת גריבס, שהייתה בעלת הבית של פונדק ה-White Horse (כבר נהרס). היא השאירה כביכול הוראות לטבח שלה להכין טארט ריבה. הטבח, במקום לערבב את תערובת הביצים ורסק השקדים לתוך המאפה, מרח אותה על הריבה. באפייה, משחת הביצים והשקדים התייצבו כמו חביצת ביצים, והתוצאה הייתה מוצלחת מספיק כדי להפוך למנה פופולרית בפונדק.
התאריכים ו/או הנחות היסוד המפורטים בסיפור זה לא סבירים ולא מדויקים, שכן פונדק הסוס הלבן נהרס בשנת 1803 כדי לפנות מקום לפיתוח כיכר רוטלנד ולאחר מכן מלון רוטלנד ארמס. בנוסף, אלייזה אקטון מספקת מתכון ל"פודינג בייקוול" בספרה Modern Cookery for Private Families אשר ראה אור בשנת 1845, מה שהופך את תאריך יצירתו של הפודינג בשנת 1860 לבלתי אפשרי.
אחת הדוגמאות המוקדמות ביותר שניתן לאמת למתכון של פודינג בייקוול מגיעה מכתב העת The Magazine of Domestic Economy שהוצא בלונדון בשנת 1836. אלייזה אקטון פרסמה מתכון בעבודתה מ-1845 Modern Cookery for Private Families ואיזבלה ביטון פרסמה שני מתכונים לפודינג בייקוול, אחד שהשתמש בבסיס קלתית והשני שהשתמש בפירורי לחם, שנמצאים בספרה של הגברת ביטון לניהול משק הבית ב-1861.
לקריאה נוספת

רשימת מאפים
הערות שוליים

1 2 3  "The Bakewell Pudding". Bakewell Online. נבדק ב-12 ביוני 2018. {{cite web}}:  (עזרה)
1 2 3  Davidson, Alan (2014). The Oxford Companion to Food. Oxford: Oxford University Press. p. 54. ISBN 978-0199677337. נבדק ב-16 בינואר 2017. {{cite book}}:  (עזרה)
↑  Dods, Margaret (1826). Cook and Housewife's Manual (1826 ed.). Edinburgh. נבדק ב-15 בינואר 2017. {{cite book}}:  (עזרה)
↑  Dods, Margaret (1847). The Cook and Housewife's Manual (8th ed.). London: Simpkin, Marshall & Co. p. 480. נבדק ב-16 בינואר 2017. {{cite book}}:  (עזרה)
1 2  Lord, Peter (2009). Clarence Whaite and the Welsh Art World: The Betws-Y-Coed Artists' Colony, 1844-1914. Llandudno: Coast and Country Productions. pp. 13–14. ISBN 9781907163067. נבדק ב-25 במאי 2016. {{cite book}}:  (עזרה)
↑  "Famous Bakewell Tart & Pudding". Bakewell Derbyshire. אורכב מ-המקור ב-3 באוקטובר 2013. נבדק ב-12 ביוני 2018. {{cite web}}:  (עזרה)
1 2  Davidson, Max (18 באפריל 1998). "One of our famous tarts? I don't think so". Daily Telegraph. אורכב מ-המקור ב-15 בנובמבר 2011. נבדק ב-12 ביוני 2018. {{cite news}}:  (עזרה)
↑  "Pudding or Bakewell Tart?". Bakewell. 6 בינואר 2012. נבדק ב-12 ביוני 2018. {{cite web}}:  (עזרה)
↑  "The Bakewell Pudding - Putting The Record Straight". Bakewell Online. נבדק ב-12 ביוני 2018. {{cite web}}:  (עזרה)
↑  Acton, Eliza (1845). Modern Cookery for Private Families (1st ed.). London: Longman, Green, Longman, Roberts, and Green.
↑  The Magazine of Domestic Economy (Volume one ed.). London: Orr and Smith. 1836. p. 219. נבדק ב-16 בינואר 2017. {{cite book}}:  (עזרה)
↑  Mrs Beeton. "Bakewell pudding". BBC. ארכיון מ-2016-09-26. נבדק ב-12 ביוני 2018. {{cite web}}:  (עזרה)
↑  Beeton, Isabella Mary (1861). The Book of Household Management. Farrar, Straus, and Giroux. p. 630. נבדק ב-16 בינואר 2017. {{cite book}}:  (עזרה)
שלוש חנויות בבייקוול טוענות שבבעלותן המתכון המקורי של פודינג בייקוול.
יסעורונים דרומיים

| יסעורונים דרומיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יסעוראים
משפחה:: יסעורונים דרומיים
סוגים
 Oceanites  Garrodia   Pelagodroma   Fregetta  Nesofregetta  Halocyptena 
שם מדעי
 Oceanitidae ‏Forbes, 1881
תחום תפוצה


יסעורונים דרומיים (שם מדעי: Oceanitidae) הם משפחת עופות ימיים קטנים המרחפים מעל האוקיינוסים השונים ומלקטים חלקיקי מזון מהים. הם עפים גם ברוחות החזקות ביותר בים. בעבר סווגו כחלק ממשפחת היסעורוניים או היסעורונים הצפוניים.
היסעורוניים הם קרובי משפחתם של היסעוריים והאלבטרוסים הענקיים וכמוהם שייכים לסדרת היסעוראים - עופות ימיים שיכולים לעוף מאות קילומטרים בלב ים ולהיזון מחלקיקים קטנים של פלנקטון ומדגים ודיונונים שחיים קרוב לפני המים. ביכולתם לצלול כמה מטרים לשם תפיסת מזון.
בעבר סווגו מינים אלה כחלק ממשפחת היסעורוניים. כיום ישנם חוקרים המשייכים את כל הסוגים למשפחה זו למעט הסוגים יסעורון (Oceanodroma) ויסעורון אירופי (Hydrobates pelagicus).
מיון

Oceanites (בו 3 מינים) - בו המין יסעורון גלאפגוס
סוג ומין יחיד יסעורון שחור-גב (Garrodia nereis)
סוג ומין יחיד יסעורון לבן-פנים (Pelagodroma marina)
Fregetta (בו 3 מינים)
סוג ומין יחיד יסעורון פולינזי (Nesofregetta fuliginosa)
סוג ומין יחיד יסעורון קטן (Halocyptena microsoma)
אווה אמורי

| --- | --- |

 לידה:  15 במרץ 1985 (בת 39) ניו יורק, ארצות הברית
 שם במה:  אווה אמורי
 שם לידה:  Eva Maria Olivia Amurri 
 מדינה:  ארצות הברית 
 תקופת הפעילות:  מ-1992 
 מקום לימודים:  אוניברסיטת בראון  סמינר פרינדס  בית הספר סנט אן 
 בן או בת זוג:  Kyle Martino (2011–2020) 
 מספר צאצאים:  3 
 פרופיל ב-IMDb
 
אווה מריה אוליביה אמורי (באנגלית: Eva Maria Olivia Amurri; נולדה ב-15 במרץ 1985) היא שחקנית ובלוגרית אמריקאית.
ביוגרפיה

אמורי נולדה ב-15 במרץ 1985 בעיר ניו יורק, לבמאי האיטלקי פרנקו אמורי ולשחקנית האמריקאית סוזן סרנדון (שמוצאה של אמה היה איטלקי). סבה היה תסריטאי הטלוויזיה אנטוניו אמורי, ודודתה היא התסריטאית ולנטינה אמורי. אמורי גדלה עם אמה ובן זוגה השחקן טים רובינס, לו נישאה אמה כאשר הייתה אמורי בת 4. יש לה שני אחים למחצה מצד האם, הבמאי ג'ק הנרי והשחקן מייל רובינס, וכן שני אחים למחצה מצד אביה מנישואיו השניים של אביה להייד לונד, ליאון ואוגוסטה, ושתי אחיות חורגות, טלולה ורובי, מנישואיה הראשונים של לונד.
בשנת 2007 היא סיימה לימודי תואר ראשון באיטלקית באוניברסיטת בראון.
קריירה

ב-2002 השתתפה אמורי בסרט "לא דופקות חשבון" לצד אמה, ושיחקה לצדה פעם נוספת באחד מפרקי העונה השביעית של הסיטקום "חברים", שבו סרנדון סטרה לה. הופעה נוספת של אמורי לצד סרנדון הייתה בסרט הקולנוע "זה הבן שלי" של אדם סנדלר מ-2012, בו שתיהן גילמו את אותה דמות בגילאים שונים.
בשנת 2004 הופיעה אמורי בסרט "גאולה!" לצד מנדי מור ומקולי קאלקין.
היא הנחתה את "Attack of the Show!‎" לצד קווין פרירה.
ב-2008 שיחקה אמורי בתפקיד הראשי בסרט "אמצע שומקום". ב-2009 שיחקה את ג'קי בעונה השלישית של הסדרה "קליפורניקיישן". ב-2010 שיחקה בסדרת הטלוויזיה "האוס" בתפקיד ניקול.
חיים אישיים

ב-10 בדצמבר 2010 התארסה אמורי לכדורגלן לשעבר ופרשן הספורט בהווה קייל מרטינו, וב-29 באוקטובר 2011 השניים נישאו בצ'ארלסטון, קרוליינה הדרומית. יש להם שלושה ילדים. הבת הבכורה, מארלו מיי נולדה ב-9 באוגוסט 2014, בנם השני מייג'ור ג'יימס נולד ב-19 באוקטובר 2016 והבן השלישי מתאו אנטוני נולד ב-13 במרץ 2020. באוגוסט 2015, אמורי חשפה שעברה הפלה בהיריון בן תשעה שבועות.
ב-15 בנובמבר 2019, אמורי ומרטינו הודיעו שהם נפרדים. במרץ 2020, בני הזוג השלימו את גירושיהם. אמורי מתגוררת כיום בוסטפורט, קונטיקט.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1992 | בוב רוברטס | ילדה בבית חולים |  |
| 1995 | גבר מת מהלך | הלן פרג'ין בצעירותה |  |
| 1999 | בכל מקום אחר | ילדה בבית ספר |  |
| 2002 | Made-Up | שרה טיבי |  |
| 2002 | לא דופקות חשבון | ג'ינג'ר קינגסלי |  |
| 2004 | גאולה! | קסנדרה אדלשטיין |  |
| 2007 | חינוכו של צ'רלי בנקס | מארי |  |
| 2007 | החיים לנגד עינייה | מורין |  |
| 2008 | אוהב אותך, ניו יורק | שרה |  |
| 2008 | אמצע שום מקום | גרייס ברי |  |
| 2009 | Animals | ג'יין |  |
| 2011 | Isolation | איימי מור |  |
| 2012 | זה הבן שלי | מארי הצעירה |  |
| 2013 | AmeriQua | ויקי |  |
| 2013 | Stag | ורוניקה |  |
| 2016 | אמהות ובנות (אנ') | גייל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | הנחטפת | נערה מתבגרת | סרט טלוויזיה של HBO |
| 2001 | חברים | דינה לוקהארט | פרק: "The One with Joey's New Brain" |
| 2009 | קליפורניקיישן | ג'קי | 9 פרקים |
| 2009, 2014 | איך פגשתי את אמא | שלי | 2 פרקים |
| 2010 | רחמים | שארה קלי | 2 פרקים |
| 2010 | האוס | ניקול מורי | פרק: "The Choice" |
| 2010 | ילדי בית החולים | אחות | פרק: "I Am Not Afraid of Any Ghost" |
| 2011 | הדגים | בלייק מולי | דיבוב; פרק: "The Dark Side of the Fish" |
| 2011, 2013 | הבחורה החדשה | בת' | 2 פרקים |
| 2012 | בחורים עם ילדים | ג'ניפר תומאס | פרק: "Chris' New Girlfriend" |
| 2013 | מינדי | לוסי | 2 פרקים |
| 2014 | הלוזרים | סברינה | 8 פרקים |
| 2015 | The Secret Life of Marilyn Monroe | גלאדיס פרל בייקר בצעירותה | מיני-סדרה |
| 2022 | Monarch | דוטי בצעירותה | 5 פרקים |
עמית אלור

עמית אלור (באנגלית: Amit Elor; נולדה ב-1 בינואר 2004) היא מתאבקת בסגנון חופשי יהודייה-אמריקאית ממוצא ישראלי. האלופה האולימפית (פריז 2024) במשקל עד 68 ק"ג (אנ'), ופעמיים ברציפות אלופת העולם (2022 ו-2023) במשקל של 72 ק"ג.
ביוגרפיה

אלור נולדה בוולנאט קריק(אנ'), קליפורניה, שבארצות הברית, למשפחה ישראלית. אמה אילנה (לבית דרור), בעלת תואר במתמטיקה ואביה יאיר מקלר-אלור, אלוף ישראל לשעבר בהדיפת כדור ברזל ובזריקת דיסקוס. שיאו הישראלי בהדיפת כדור ברזל נשבר לאחר כ-34 שנה. הוריה התגוררו באשקלון, בטרם ירדו לארצות הברית בשנת 1980 כדי ללמוד באוניברסיטה.
אלור גדלה בעיר וולנאט קריק, התחנכה בתיכון קולג' פארק בפלזנט היל, קליפורניה, וסיימה את לימודיה ב-2022. היא לומדת בקולג' דיאבלו ואלי סטטיסטיקה, מתמטיקה שימושית ופסיכולוגיה.
קריירה ספורטיבית

אלור מתאמנת בהיאבקות מגיל ארבע, אם כי התאמנה בג'ודו בגיל צעיר.
קריירה ספורטיבית > 2019

ב-2019 היא זכתה במדליית הזהב באליפות העולם בהיאבקות חופים לקדטים (עד גיל 17) באודסה, אוקראינה. בשנת 2021 זכתה במדליות זהב באליפות העולם בהיאבקות לנוער עד גיל 20 באופה, רוסיה, ובאליפות העולם לקדטים עד גיל 17 בבודפשט, הונגריה.
קריירה ספורטיבית > 2022

באליפות העולם בהיאבקות שנערכה בבלגרד בספטמבר 2022 זכתה במדליית זהב בהיאבקות חפשית במשקל עד 72 ק"ג ובכך הפכה לאלופת העולם הצעירה ביותר בתולדות ההיאבקות האמריקאית. חודש לאחר מכן, באליפות העולם בהיאבקות עד גיל 23 שנערכה בפונטבדרה, ספרד היא זכתה במדליית זהב במשקל עד 72 ק"ג. היא גם זכתה במדליית זהב באליפות העולם עד גיל 20 שנערכה בסופיה, בולגריה.
קריירה ספורטיבית > 2023

בשנת 2023 היא זכתה במדליות זהב, באליפות העולם בהיאבקות שנערכה בבלגרד, סרביה, באליפות העולם בהיאבקות עד גיל 23 שנערכה בטירנה, אלבניה ובאליפות העולם בהיאבקות עד גיל 20 שנערכה בעמאן, ירדן ובאליפות פאן אמריקה בהיאבקות שנערכה בבואנוס איירס, ארגנטינה. באותה שנה היא זכתה בתואר מתאבקת השנה לנשים על ידי USA Wrestling זו השנה השנייה ברציפות.
קריירה ספורטיבית > 2024 > אלופה אולימפית

באולימפיאדת פריז זכתה במדליית זהב בהיאבקות חופשית במשקל עד 68 ק"ג. לאחר התחרות היא הקדישה את מדליית הזהב שלה לחטופים הישראלים בעקבות טבח שבעה באוקטובר.
חיים אישיים

אלור נמצאת בזוגיות עם מיקאל גלבאו (אנ'), אלוף העולם בג'ו ג'יטסו ברזילאי.
משפחה

לאלור חמישה אחים ואחיות. אחיה הגדולים, רוני ואורי, שניהם מתאבקים מצטיינים, זכו באליפויות ארצות הברית בהיאבקות לצעירים. אורי סיים במקום רביעי במבחנים האמריקאים לאולימפיאדת ריו דה ז'ניירו (2016). אחיה אושרי נרצח ב-2018 בשוד שאירע בביתו. אביה, יאיר, נפטר ב-2022 ממחלת לב. שני סביה וכן הסבתא רבתא שלה היו ניצולי השואה. קרובי משפחתה מתגוררים בישראל, ביניהם עמי דרור, אח של אמא שלה, איש ההייטק והפעיל החברתי.
אליפויות והישגים > היאבקות

אליפות העולם לקדטים 2019 – מקום שלישי (69 ק"ג)
אליפות העולם לקדטים 2021 – מקום ראשון (69 ק"ג)
אליפות העולם לנוער 2021 – מקום ראשון (68 ק"ג)
אליפות העולם לנוער 2022 – מקום ראשון (72 ק"ג)
2022 זוהייר סגאייר דירוג סדרת – 8 (72 ק"ג)
אליפות העולם 2022 – מקום ראשון (72 ק"ג)
אליפות העולם עד גיל 23 2022 – מקום ראשון (72 ק"ג)
גביע העולם 2022 – מקום רביעי (72 ק"ג)
אליפות העולם לנוער 2023 – מקום ראשון (72 ק"ג)
אולימפיאדת פריז 2024 – מקום ראשון (68 ק"ג)
אליפויות והישגים > ג'ו ג'יטסו ברזילאי

חגורה סגולה
2021 BJJBET Grand Prix – מקום ראשון (68 ק"ג)
ראו גם

מדליות באולימפיאדת פריז (2024)
יהודים במשחקים האולימפיים
ארצות הברית במשחקים האולימפיים
ישראל במשחקים האולימפיים
יהדות השרירים
ציונות וגופניות
הערות שוליים

↑  שיא ישראלי חדש בהדיפת כדור ברזל באולם, באתר ONE‏, 4 בדצמבר 2017
1 2  יניב פוהורילס, "אני מתאבקת בגאווה עבור ארה"ב, אבל בליבי אני גם נאבקת עבור ישראל", באתר ynet, 5 ביולי 2024
1 2 3  "Amit Elor," USA Wrestling.
↑  רם גלבוע, ‏ישראל אימצה את עמית אלור. עכשיו היא מבהירה עד כמה זה הדדי, באתר ‏מאקו‏, 12 בספטמבר 2024
↑  Yago Rédua (25 במרץ 2021). "Campeã no GP Selection BJJBET, americana Amit Elor cumpre promessa e doa R$ 24 mil para o projeto social Dream Art Manaus". tatame.com.br. נבדק ב-8 באפריל 2021. {{cite web}}:  (עזרה)
↑   עידו רקובסקי, פריז 2024 המתאבקת האמריקאית-ישראלית עמית אלור זכתה במדליית זהב בסגנון חופשי, באתר הארץ, 6 באוגוסט 2024
↑   ציוץ של Ami Dror 🇮🇱 עמי דרור ברשת החברתית אקס (טוויטר), 4 באוגוסט 2024
↑   עידו רקובסקי, ישראלית תתחרה הערב בגמר ההיאבקות של פריז 2024. היא תעשה זאת במדי ארה"ב, באתר הארץ, 6 באוגוסט 2024
↑  "Com apenas 17 anos, americana cumpre promessa e doa R$ 24 mil para projeto social em Manaus; veja". lance.com.br. 25 במרץ 2021. נבדק ב-25 במרץ 2021. {{cite web}}:  (עזרה)
ים הנחושת

.
ים הנחושת כפי שמתואר באנציקלופדיה היהודית
ים הנחושת (נקרא גם ים של שלמה או ים שעשה שלמה) היה מתקן לאגירת מים (בריכת אגירה) שניצבה בחצר בית המקדש הראשון. המתקן, העשוי נחושת, נבנה על ידי שלמה המלך בעת הקמת בית המקדש, על מנת לאגור מים לצורכי המקדש וכן שימש כמקוה טהרה לכהנים. המתקן הכיל כ-50 מ"ק מים.
תולדות ים הנחושת

הים נעשה בנחושת שהביא דוד מטבחת ומכון, ערי ארם צובא. הים, כשאר כלי הנחושת שהיו בבית המקדש הראשון נוצר בבקעת הירדן על ידי חירם, חרש נחושת מהעיר צור. עם חורבן בית המקדש הראשון, שברו הבבלים את ים הנחושת לחלקים שוים ולקחו את הנחושת לבבל באמצעות בהמות משא.
תיאור המתקן

בספר מלכים מופיע התיאור הבא:
וַיַּעַשׂ אֶת הַיָּם מוּצָק; עֶשֶׂר בָּאַמָּה מִשְּׂפָתוֹ עַד שְׂפָתוֹ, עָגֹל סָבִיב, וְחָמֵשׁ בָּאַמָּה קוֹמָתוֹ; וקוה שְׁלֹשִׁים בָּאַמָּה יָסֹב אֹתוֹ סָבִיב. וּפְקָעִים מִתַּחַת לִשְׂפָתוֹ סָבִיב סֹבְבִים אֹתוֹ עֶשֶׂר בָּאַמָּה מַקִּפִים אֶת הַיָּם סָבִיב; שְׁנֵי טוּרִים הַפְּקָעִים יְצֻקִים בִּיצֻקָתוֹ. עֹמֵד עַל שְׁנֵי עָשָׂר בָּקָר שְׁלֹשָׁה פֹנִים צָפוֹנָה וּשְׁלֹשָׁה פֹנִים יָמָּה וּשְׁלֹשָׁה פֹּנִים נֶגְבָּה וּשְׁלֹשָׁה פֹּנִים מִזְרָחָה וְהַיָּם עֲלֵיהֶם מִלְמָעְלָה; וְכָל אֲחֹרֵיהֶם בָּיְתָה. וְעָבְיוֹ טֶפַח וּשְׂפָתוֹ כְּמַעֲשֵׂה שְׂפַת כּוֹס פֶּרַח שׁוֹשָׁן - אַלְפַּיִם בַּת יָכִיל.
מתיאור זה ניתן ללמוד כי צורתו של הים הייתה עגולה, והוא ניצב על שנים עשר פסלים של פרי נחושת, המחולקים לארבע קבוצות. כל קבוצה של שלושה פרים פונה לאחת מרוחות השמים, כאשר פני הפר פונים החוצה ואחוריו תומכים את האגן. קוטר האגן העגול 10 אמות, גובהו 5 אמות, והיקפו 30 אמות. תיאור זה עומד בסתירה לעובדה שהיחס במעגל בין הקוטר להיקף הוא פאי: המתחיל בספרות ...3.14159, ואילו היחס המתואר בתנ"ך הוא 3 (30 ל-10). יש מן המפרשים האומרים שהמספר האמור במקרא הוא מספר עגול. אם ההיקף 30, אז הקוטר מעל 9.5. הסבר אחר תולה את ההפרש בעוביו של הים - הקוטר נמדד מהדפנות החיצוניות, ואילו ההיקף סביב הדפנות הפנימיות. ככל הנראה היו באגן ברזים (פקעים) היצוקים יחד עמו, והמשמשים למזיגת המים.
תיאור המתקן > תיאור המכל הפנימי

על סמך העובדות שהמתקן הכיל כמות של 50 מ"ק של מים (450 אמות מעוקבות), גובהו 5 אמות וקוטרו 10 אמות, התלמוד בבלי (מסכת עירובין, דף י"ד, עמוד א') מסביר שבריכת המים הפנימית של הים של שלמה היא בנויה משני חלקים:
החלק העליון: גליל בקוטר של 10 אמות וגובה 2 אמות
החלק התחתון: מקבילון של 10 על 10 בגובה 3 אמות
שינויים במבנה ים הנחושת

בתקופת אחז בן יותם בוצעו שינויים במבנה ים הנחושת: וַיְקַצֵּץ֩ הַמֶּ֨לֶךְ אָחָ֜ז אֶת־הַמִּסְגְּר֣וֹת הַמְּכֹנ֗וֹת וַיָּ֤סַר מֵֽעֲלֵיהֶם֙ (ואת) [אֶת]־הַכִּיֹּ֔ר וְאֶת־הַיָּ֣ם הוֹרִ֔ד מֵעַ֛ל הַבָּקָ֥ר הַנְּחֹ֖שֶׁת אֲשֶׁ֣ר תַּחְתֶּ֑יהָ וַיִּתֵּ֣ן אֹת֔וֹ עַ֖ל מַרְצֶ֥פֶת אֲבָנִֽים׃ אחז הוריד את כיור הנחושת מעל 12 פסלי הבקר שעליהם היה מונח ושהיו עשויים כולם מנחושת, והניח את הכיור ישירות על המרצפת. לא ברור מדוע נעשה השינוי הזה. ייתכן שפסלי הבקר או הנחושת ממנה היו עשויים היוו חלק מהשוחד ששילם אחז למלך אשור כדי שיגן עליו מפני מלך ישראל ומלך ארם
ראו גם

ערכי פאי במקורות יהודיים
הערות שוליים

↑  דברי הימים א' יח,ח.
↑  מלכים א' ז,מ-מו.
↑  מלכים ב' כה,יג; ירמיהו נב,יז.
↑  קרי: וְקָו
↑  ספר מלכים ב', פרק ט"ז, פסוק י"ז.
↑  ספר מלכים ב', פרק ט"ז, פסוק ח'.
|  שלמה המלך |
| --- | --- | --- |
| משפחתו | דוד • בת שבע • נעמה העמונית • בת פרעה • רחבעם • מלכת שבא |  |
| חיבורים שיוחסו לו | משלי • קהלת • שיר השירים • מזמורי שלמה • חכמת שלמה • תהילים ע"ב • תהילים קכ"ז |  |
| במקרא | צוואת דוד • חלום שלמה בגבעון • עליית שלמה למלוכה • משפט שלמה |  |
| אגדות שלמה | כסא שלמה • שלמה המלך ואשמדאי • שלמה המלך והדבורה • שלמה המלך ומלכת שבא • ברית שלמה |  |
| שונות | בית המקדש הראשון • ים של שלמה |  |
| הנצחתו | נחל שלמה • הר שלמה • בריכות שלמה • איי שלמה • עמודי שלמה • מרחב שלמה • מבצע שלמה |  |
| בתרבות המודרנית | שלמה המלך ושלמי הסנדלר • אגדות המלך שלמה • הספר מכרות המלך שלמה (עיבודים: מכרות המלך שלמה (סרט, 1985) • מכרות המלך שלמה (סרט, 1986)) |  |
הבבלים שוברים את ים הנחושת. ציור מעשה ידי ג'יימס טיסו.
ים של שלמה: תיאור גרפי של המכל הפנימי
בר בלפר

| --- | --- |
אין תמונה חופשית
 לידה:  26 בינואר 1989 (בת 36) תל אביב-יפו, ישראל 
 מדינה:  ישראל 
 תקופת הפעילות:  מ-2006
 עיסוק:  שדרנית רדיו
 פרסים והוקרה:  פרס האקדמיה הישראלית לטלוויזיה (2007) 
 פרופיל ב-IMDb
 
בר בלפר (נולדה ב-26 בינואר 1989) היא שחקנית, מוזיקאית ועיתונאית ישראלית, זוכת פרס האקדמיה הישראלית לטלוויזיה על תפקידה בסרט "מישהו לרוץ איתו".